דומיניק סובוסלאי

דומיניק סובוסלאי (בהונגרית: Dominik Szoboszlai; נולד ב-25 באוקטובר 2000) הוא כדורגלן הונגרי המשחק בעמדת הקשר בליברפול ובנבחרת הונגריה, בה הוא משמש כקפטן. סובוסלאי ערך את הופעת הבכורה המקצועית שלו בעונת 2017/2018, ב-21 ביולי 2017 בליפרינג מהליגה ההונגרית השנייה. את שערו הראשון כבש ב-4 באוגוסט. ב-27 במאי 2018, במהלך עונת 2017/2018, ערך את הופעת הבכורה שלו ברד בול במשחק מול אוסטריה וינה כשעלה כמחליף בדקה ה-57. הוא כבש את שערו הראשון במועדון בניצחון 0–6 על SC אגלו במסגרת הגביע האוסטרי. את שערו הראשון במסגרת הליגה כבש ב-17 במרץ 2019 נגד ואקר אינסברוק. ב-17 בספטמבר 2019 ערך את הופעת הבכורה בליגת האלופות וכבש את שער הבכורה במפעל במשחק שהסתיים בניצחון רד בול 2-6. ב-10 ביוני 2020 כבש שלושער בניצחון רד בול 1–5 נגד שטורם גראץ. הוא סיים את עונת 2019/2020 עם תשעה שערים ו-14 בישולים ב-27 הופעות. בסיום העונה נבחר לשחקן העונה בבונדסליגה האוסטרית. ב-17 בדצמבר 2020 נרכש על ידי הקבוצה הגרמנית רד בול לייפציג, אליה עבר בינואר 2021 לאחר ששילמה את סעיף שחרורו שעמד על 25 מיליון אירו. עם זאת,לא השתתף באף משחק של ר.ב. לייפציג בעונת 2020/21 עקב פציעה ארוכה. הוא ערך את הופעת הבכורה ב-7 באוגוסט 2021 במשחק במסגרת הגביע הגרמני מול ס.ו. זנדהאוזן. הוא נכנס כמחליף בדקה ה-78, ושלוש דקות מאוחר יותר כבש את השער השלישי בניצחון קבוצתו 0–3. ב-15 באוגוסט ערך הופעת בכורה בבונדסליגה בהפסד קבוצתו 0–1 למיינץ. ב-20 באוגוסט כבש שערי בכורה כשכבש צמד שערים בניצחון 0–4 על שטוטגרט. ב-2 ביולי 2023 חתם בליברפול מהפרמיירליג על חוזה עד שנת 2028. הוא ערך הופעת בכורה בקבוצה ב-13 באוגוסט בתיקו 1-1 עם צ'לסי. ב-3 בספטמבר כבש שער בכורה בפרמייר ליג, בניצחון 0–3 על אסטון וילה. סובוסלאי היה הקפטן של נבחרת הונגריה U17 במהלך אליפות אירופה 2017 בה כבש הקשר שני שערים. לאחר מכן היה גם קפטן הנבחרת U19 במהלך אליפות אירופה עד גיל 19 וב-1 בספטמבר 2017 ערך את הופעת הבכורה שלו בנבחרת U21 נגד נבחרת גרמניה. ביוני 2017 זומן לראשונה לנבחרת הונגריה הבוגרת אך לא שותף. ב-21 במרץ 2019 ערך את הופעת הבכורה בנבחרת במסגרת במסגרת מוקדמות יורו 2020 נגד סלובקיה. הוא כבש את שערו הראשון במדים הלאומיים מול אותה יריבה, סלובקיה, גם כן במסגרת מוקדמות יורו 2020. בנובמבר 2020 בפלייאוף ליגת האומות כבש שער ניצחון בדקה ה-90 נגד איסלנד, שער אשר נתן לנבחרת הונגריה את הכרטיס ליורו 2020, בו לא שותף בשל פציעה. אליפות אוסטריה: 2017/2018, 2018/2019, 2019/2020 גביע אוסטרי: 2018/2019, 2019/2020 ר.ב. לייפציג הגביע הגרמני: 2021/2022, 2022/2023 נבחרת העונה בליגה האוסטרית השנייה: 2017/2018 שחקן העונה בבונדסליגה האוסטרית: 2019/2020 ספורטאי השנה בהונגריה: 2020, 2023 מדיה וקבצים בנושא דומיניק סובוסלאי בוויקישיתוף דומיניק סובוסלאי, ברשת החברתית אינסטגרם דומיניק סובוסלאי, באתר Transfermarkt דומיניק סובוסלאי, באתר Soccerway דומיניק סובוסלאי, באתר BDFutbol דומיניק סובוסלאי, באתר WorldFootball.net דומיניק סובוסלאי, באתר National Football Teams דומיניק סובוסלאי, באתר FootballDatabase.eu דומיניק סובוסלאי, באתר ESPN nemzetisport.hu, Ausztria: Szoboszlai gólpasszt adott, csapata nyert - NSO, NSO.hu, ‏21 ביולי 2017 (בהונגרית) K. D, Videó: Szoboszlai góllal kezdte a Bajnokok Ligája-idényt! - NSO, NSO.hu, ‏17 בספטמבר 2019 (בהונגרית) H. D, Légiósok: Szoboszlai Dominikot választották meg az idény legjobbján, NSO.hu, ‏5 ביולי 2020 (בהונגרית) רשמי: דומיניק סובוסלאי חתם בליברפול, באתר ערוץ הספורט, 2 ביולי 2023 nemzetisport.hu, Válogatott: Szoboszlait valóban behívta Storck – megvan a légiósker, NSO.hu, ‏19 במאי 2017 (בהונגרית) UEFA.com, Croatia-Azerbaijan | European Qualifiers, UEFA.com (באנגלית)